2. ΒΑΣΙΛΙΚΟΝ ΔΙΑΤΑΓΜΑ της 28 Απρ./6 Ιουλ. 1923 (ΦΕΚ Α΄ 185) Περί εκτελέσεως του κωδικοποιημένου Νόμου 2873 της 29 Νοεμ. 1922 περί του Ναυτικού Απομαχικού Ταμείου ως ισχύει. Έχοντες υπ’ όψει: 1)Τον κωδικοποιημένον Νόμον 2873 της 29 Νοεμ. 1922 «περί του Ναυτικού Απομαχικού Ταμείου». 2)Το από 3/10 Ιαν. 1923 Ν.Δ/μα «περί τροποποιήσεως του κωδικοποιημένου Νόμου 2873 της 29 Νοεμ. 1922 περί του Ναυτικού Απομαχικού Ταμείου». 3)Το από 3/10 Ιαν. 1923 Ν.Δ/μα «περί τροποποιήσεως των αφορώντων την Διοίκησιν του Εμπορικού Ναυτικού Νόμων κλπ.» και προσθήκης συναφών διατάξεων». Προτάσει των επί της Δικαιοσύνης, Εσωτερικών, Οικονομικών, Συγκοινωνίας, Ναυτικών και Εθνικής Οικονομίας Υπουργών, απεφασίσαμεν και διατάσσομεν: ΚΕΦΑΛΑΙΟΝ ΠΡΩΤΟΝ Περί της απογραφής των εργατών θαλάσσης Άρθρ.1.-Η απογραφή των εργατών θαλάσσης και η τήρησις των μητρώων υπάγεται εις την αρμοδιότητα της Διευθύνσεως του Εμπορικού Ναυτικού (Τμήμα Μητρώων Εργατών Θαλάσσης) η δε βεβαίωσις των αιφνιδίων δυστυχημάτων εις το Τμήμα των Εργατών θαλάσσης της αυτής Διευθύνσεως. Άρθρ.10.-Εργάτης θαλάσσης απολέσας το φυλλάδιον του οφείλει να βεβαιώση ενόρκως και αποχρώντως ενώπιον οιασδήποτε Λιμενικής ή Προξενικής αρχής την απώλειαν και να παρουσιάση αυτή φωτογραφίαν του. Η Λιμενική ή η Προξενική αρχή παραλαμβάνουσα την ένορκον βεβαίωσιν του απολέσαντος το ναυτικόν φυλλάδιον διαβιβάζει ταύτην μετά της φωτογραφίας τούτου προς την Διεύθυνσιν Εμπορικού Ναυτικού (Τμήμα Μητρώων Εργατών Θαλάσσης), ήτις λαμβάνουσα υπ’ όψει την βεβαίωσιν ταύτην του εργάτου θαλάσσης και τας ιδιαιτέρας πληροφορίας της Λιμενικής ή Προξενικής αρχής, εκδίδει αντίγραφον του απολεσθέντος φυλλαδίου, εφ’ ου επικολλά την φωτογραφίαν του απολέσαντος το ναυτικόν φυλλάδιον, μετά προηγουμένην παραβολήν προς την εν τω Τμήματι των Μητρώων Εργατών Θαλάσσης επί των πιστοποιητικών τηρουμένην τοιαύτην. Σελ. 404 Προς κατάρτισιν του αντιγράφου τούτου λαμβάνονται εκ των μητρώων των Εργατών Θαλάσσης τα απαιτούμενα στοιχεία, αναγραφομένης συγκεφαλαιωτικώς της προηγουμένης υπηρεσίας του εργάτου θαλάσσης. Το αντίγραφον του φυλλαδίου αποστέλλεται προς την Λιμενικήν ή Προξενικήν Αρχήν, την οποίαν ήθελεν υποδείξη ο ενδιαφερόμενος κατά την περί της απωλείας του φυλλαδίου βεβαίωσίν του, ήτις επιδίδει αυτό εις τούτον δωρεάν μεν, εάν η απώλεια του φυλλαδίου επήλθε συνεπεία ναυαγίου, επί καταβολή δε δραχμών δέκα εν πάση άλλη περιπτώσει. Άρθρ.11.-Φυλλάδιον συμπεπληρωμένον ή εφθαρμένον κατά τρόπον καθιστώντα δυσχερή την επί πλέον χρησιμοποίησίν του παραδίδεται εις οιανδήποτε Λιμενικήν ή Προξενικήν αρχήν προς αποστολήν εις την Διεύθυνσιν του Εμπορικού Ναυτικού (Τμήμα Μητρώων Εργατών Θαλάσσης), ήτις εκδίδει και αποστέλλει αντίγραφον αυτού κατά τ’ ανωτέρω οριζόμενα. Άρθρ.12.-Τα αντίγραφα των ναυτικών φυλλαδίων υπογράφει «εντολή του Διευθυντού του Εμπορικού Ναυτικού» ο Τμηματάρχης των Μητρώων Εργατών Θαλάσσης. Άρθρ.13.-Πάσαν έκδοσιν αντιγράφου ναυτικού φυλλαδίου οφείλει η Διεύθυνσις του Εμπορικού Ναυτικού ν’ ανακοινώση εις το Ναυτικόν Απομαχικόν Ταμείον μετά της πληροφορίας αν θα δοθή τούτο επί πληρωμή ή δωρεάν. 19.Ε.β.2 Απογραφή Ναυτικών 44 Άρθρ.14.-Εργάτης θαλάσσης βεβαιών αποχρώντως την απώλειαν του φυλλαδίου του ή παραδίδων αυτό ως συμπεπληρωμένον ή εφθαρμένον εφοδιάζεται υπό της Λιμενικής ή Προξενικής αρχής δια προσωρινού φυλλαδίου, δυνάμει του οποίου δύναται ούτος ν’ ασκή το ναυτικόν του επάγγελμα, έως ότου λάβη το αντίγραφον του φυλλαδίου. Εν ουδεμιά όμως περιπτώσει επιτρέπεται να γίνηται χρήσις του προσωρινού φυλλαδίου επί χρόνον μακρότερον των τριών μηνών από της εκδόσεώς του, παραδίδει δε τούτο εις την αρχήν παρά της οποίας λαμβάνει το αντίγραφον του φυλλαδίου του ο εργάτης θαλάσσης. Εις το προσωρινόν φυλλάδιον, συμπληρούμενον άμα τη εκδόσει του ως εν αυτώ ενδεικνύεται, καταχωρίζεται η εκάστοτε επί πλοίων υπηρεσία του εργάτου θαλάσσης και τα τυχόν εις αυτόν επερχόμενα αιφνίδια δυστυχήματα, αι καταχωρίσεις δε αύται μεταφέρονται εις το αντίγραφον του φυλλαδίου υπό της χορηγούσης τούτο αρχής. Άρθρ.15.-Πας υπηρετών επί Ελληνικού εμπορικού πλοίου είτε την Ελληνικήν θάλασσαν κατ’ επάγγελμα εν γένει εργαζόμενος υπό ιδιότητα μη κατονομαζομένην εν τω άρθρ. 3 του κωδικοποιουμένου Νόμ. 2873 τάσσεται εις την προσήκουσαν των εργατών θαλάσσης τάξιν δι’ αποφάσεως του Διευθυντού του Εμπορικού Ναυτικού και υπάγεται εις τας αντιστοίχους υποχρεώσεις, εάν δε τυγχάνη Έλλην και εις τα αντίστοιχα δικαιώματα. Περί του ακριβούς ή μη του περιεχομένου των ναυτικών φυλλαδίων και λοιπών εγγράφων αποδεικτικών της υπηρεσίας των εργατών θαλάσσης αποφαίνεται ο Διευθυντής του Εμπορικού Ναυτικού, εν περιπτώσει δε δικαστικής προσφυγής των ενδιαφερομένων κατά τοιαύτης αποφάσεως του Διευθυντού επιτρέπεται παν αποδεικτικόν μέσον μη εξαιρουμένων των μαρτύρων. Άρθρ.16.-Πλοίαρχος ή κυβερνήτης ή δημόσιος υπάλληλος απολέσας φυλλάδιον παραδοθέν εις αυτόν λόγω της ιδιότητός του οφείλει να βεβαιώση αποχρώντως το γεγονός και να καταβάλη το αντίτιμον του αντιγράφου. Άρθρ.17-229.(Αφορώντα το Ν.Α.Τ. παρατίθενται κατωτέρω εις το οικείον θέμα). Άρθρ.2.-(Καθορίζον τας λιμενικάς αρχάς, τας αρμοδίας δια την απογραφήν των ναυτικών, κατηργήθη δια του άρθρ. 2 Β.Δ. 113/1966, κατωτ. αριθ. 17). Άρθρ.3.-Απαγορεύεται απολύτως η υπό Λιμεναρχείου απογραφή ως εργάτου θαλάσσης πολίτου εγγεγραμένου εις το μητρώον των αρρένων δήμου ή κοινότητος μη ανήκοντος εις την κατά το άρθρ. 2 ναυτικήν περιφέρειαν. Η παρά ταύτα γενομένη απογραφή θεωρείται πάντως άκυρος, η δε τυχόν υπηρεσία του αντικανονικώς απογεγραμμένου ουδέν παράγει υπέρ αυτού δικαίωμα, εκτός εάν ο Διευθυντής του Εμπορικού Ναυτικού αποφανθή ητιολογημένως περί του εναντίου. Άρθρ.4.-Ο προτιθέμενος ν’ απογραφή ως εργάτης θαλάσσης οφείλεις να προσαγάγη εις την Λιμενικήν αρχήν, εις ην υποχρεούται ν’ απογραφή συμφώνως τω άρθρ. 2, είτε αυτοπροσώπως, είτε δι’ αντιπροσώπου 1)πιστοποιητικόν δημοτικής ή κοινοτικής αρχής διαλαμβάνον το όνομα και επώνυμον αυτού, το του πατρός και της μητρός του, το έτος της γεννήσεώς του, τον δήμον ή την κοινότητα εις το μητρώον των αρρένων του οποίου είναι εγγεγραμμένος ούτος, το αύξοντα αριθμόν του μητρώου, την επαρχίαν και τον νομόν, εις ον υπάγεται ο δήμος ή η κοινότης, αν είναι έγγαμος ή άγαμος και ότι ουδεμίαν υπέχει ενεστώσαν στρατολογικήν υποχρέωσιν. 2)Δύο φωτογραφίας, των οποίων το γνήσιον δέον να επικυρώση επί της οπισθίας όψεως ο δήμαρχος ή ο πρόεδρος της κοινότητος ο εκδούς το πιστοποιητικόν. 3)Δραχμάς είκοσιν. Ο προτιθέμενος ν’ απογραφή δύναται ν’ αποστείλη εις την αρμοδίαν Λιμενικήν αρχήν τ’ ανωτέρω και δι’ οιασδήποτε άλλης αρχής. Εν η περιπτώσει δεν καθίσταται δυνατή δι’ οιονδήποτε λόγον η πιστοποίησις της ταυτότητος της φωτογραφίας υπό του Δημάρχου ή του Προέδρου της Κοινότητος, πράττει τούτο η απογράφουσα Λιμενική αρχή εξακριβούσα την ταυτότητα καθ’ ον εγκρίνει τρόπον. Άρθρ.5.-Η αρμοδία προς απογραφήν του  αιτούντος Λιμενική αρχή παραλαμβάνουσα το πιστοποιητικόν     και     βεβαιουμένη,    ότι     είναι (Αντί της σελ. 401) Σελ. 401(α) 284-059 Απογραφή Ναυτικών 19.Ε.β.1-2 41 νομίμως συντεταγμένον και ότι ο προτιθέμενος ν’ απογραφή ουδεμίαν υπέχει ενεστώταν στρατολογικήν υποχρέωσιν εγγράφει αυτόν εις το «βιβλίον απογραφής εργατών θαλάσσης». Το βιβλίον τούτο τηρείται κατ’ αύξοντα αριθμόν και χρονολογικήν σειράν, είναι δε ίδιον δι’ εκάστην ναυτικήν περιφέρειαν. Εις το βιβλίον απογραφής εργατών θαλάσσης εγγράφονται κατά σειράν: ο αύξων αριθμός, η χρονολογία της απογραφής, το όνομα και επώνυμον του απογραφομένου, το όνομα του πατρός και της μητρός αυτού, το έτος γεννήσεως, ο δήμος ή η κοινότης εις το μητρώον των αρρένων του οποίου είναι εγγεγραμμένος ο απογραφόμενος και ο νομός, εις ον υπάγεται, ο αύξων αριθμός του μητρώου αρρένων, ο αύξων αριθμός του πιστοποιητικού, η χρονολογία εκδόσεως τούτου, η εκδούσα Αρχή, αν ο απογραφόμενος είναι έγγαμος ή άγαμος και η ενεστώσα στρατολογική κατάστασις τούτου. Ταυτοχρόνως η Λιμενική αρχή εγχειρίζει εις τον απογραφόμενον ή αποστέλλει εις την διαβιβάσασαν το πιστοποιητικόν αρχήν «Φυλλάδιον απογραφής» προς απόδειξιν, ότι ούτος είναι απογεγραμμένος και έχει την άδειαν να μετέρχηται το ναυτικόν επάγγελμα. Τα φυλλάδια απογραφής εκτυπούνται δαπάνη και επιμελεία του Ναυτικού Απομαχικού Ταμείου, αριθμούνται κατά την φυσικήν σειράν των αριθμών κεχωρισμένως δι’ εκάστην των δέκα ναυτικών περιφερειών και αποτελούνται εξ ογδοήκοντα σελίδων έκαστον. Καταχωρίζονται δε εν αυτοίς: Εν τη πρώτη σελίδι: η ναυτική περιφέρεια, εις ην ανήκει ο απογραφόμενος, ο αύξων αριθμός του βιβλίου απογραφής, όστις αποτελεί και τον αριθμόν του μητρώου του απογραφομένου, το όνομα και επώνυμον του απογραφομένου, το όνομα του πατρός και της μητρός τούτου, ο δήμος ή η κοινότης, εις ον είναι εγγεγραμμένος, ο αριθμός του μητρώου αρρένων, το έτος γεννήσεως και η ημερομηνία της απογραφής. Σελ. 402(α) 19.Ε.β.2 Απογραφή Ναυτικών 42 Τα στοιχεία ταύτα η απογράφουσα Λιμενική αρχή λαμβάνει εκ του βιβλίου απογραφής εργατών θαλάσσης και μετά την καταχώρησιν τούτων εν τω φυλλαδίω άμα τη εκδόσει του βεβαιοί δια της υπογραφής της. Εν τη δευτέρα σελίδι επικολλάται η φωτογραφία του απογραφομένου, σφραγίζεται αύτη δια της σφραγίδος της απογραφούσης Λιμενικής αρχής και μονογραφείται υπό του προϊσταμένου ταύτης κατά την έκδοσιν του φυλλαδίου. «Τίθεται δε υπ’ αυτήν η υπογραφή του εργάτου θαλάσσης και αποτύπωμα του αντίχειρος της αριστεράς αυτού χειρός εντός μικρού ορθογωνίου πλαισίου χαρασσομένου υπό της Λιμενικής Αρχής ήτις και υπογράφει υπ’ αυτό. Εν η περιπτώσει ο απογραφόμενος τυγχάνει αγράμματος, σημειούται το τοιούτον υπό της Λιμενικής Αρχής εις την θέσιν εις ην έδει να τεθή η υπογραφή αυτού». Τα εντός « » προσετέθησαν δια Π.Δ. 5/12 Ιαν. 1925 (ΦΕΚ Α΄ 6) περί σημείων ταυτότητος των ναυτικών φυλλαδίων. Αι διατάξεις αύται εφαρμόζονται και προκειμένου περί αντιγράφων ή προσωρινών φυλλαδίων (Άρθρ. 2 του αυτού Π.Δ/τος). Εν τη τρίτη σελίδι αναγράφονται τα φυσικά χαρακτηριστικά του εργάτου θαλάσσης υπό της απογραφούσης Λιμενικής αρχής κατά την έκδοσιν του φυλλαδίου ή υπό της Λιμενικής αρχής ενώπιον της οποίας το πρώτον εμφανίζεται ο απογραφείς. Εν τη τετάρτη σελίδι αναγράφεται ο βαθμός του απογραφομένου εργάτου θαλάσσης, ο αριθμός των διπλωμάτων, τα οποία λαμβάνει εκάστοτε ο απογραφείς, η ημερομηνία της χορηγίας τούτων, τα καταβληθέντα τέλη και η αρχή, εις ην κατέβαλε ταύτα. Τας εκάστοτε εγγραφάς βεβαιοί δια της υπογραφής της η αρμοδία Λιμενική αρχή. Εν τη πέμτπη μέχρι και της δεκάτης σελίδος αναγράφονται διάφοροι οδηγίαι χρήσιμοι εις τον απογραφόμενον και σχετικαί προς τε τας υποχρεώσεις αυτού και τα δικαιώματά του. Εν τη ενδεκάτη σελίδι αναγράφεται αν ο απογραφείς είναι άγαμος ή έγγαμος· εν τη τελευταία περιπτώσει σημειούνται τα υπ’ αυτού καταβληθέντα τέλη γάμου, η αρχή, εις ην κατέβαλε ταύτα, η ημερομηνία και ο αριθμός του τριπλοτύπου πληρωμής. Εν τη δωδεκάτη σελίδι αναγράφονται αι στρατολογικαί υποχρεώσεις του απογραφέντος και αι διακριτικαί αμοιβαί, ων έτυχεν εκ μέρους του Κράτους επί τη προσαγωγή των νομίμων δικαιολογητικών στοιχείων. Εν τη δεκάτη τρίτη σελίδι αναγράφονται τα συμβάντα τυχόν εις τον εργάτην θαλάσσης αιφνίδια δυστυχήματα ένεκα της υπηρεσίας και δη ο χρόνος και ο τόπος του συμβάντος, αι ιδιαίτεραι περιστάσεις και το είδος του παθήματος. Εν τη δεκάτη τετάρτη σελίδι μέχρι και της πεντηκοστής τετάρτης αναγράφονται η εκάστοτε επί εμπορικού πλοίου ναυτολογία και η εξ αυτού απόλυσις του εργάτου θαλάσσης υπό της Λιμενικής ή Προξενικής αρχής τη συμπράξει της οποίας ενεργείται κατά τας κειμένας διατάξεις πάσα τοιαύτη πράξις, ήτοι η χρονολογία της ναυτολογίας, ο βαθμός υφ’ ον εναυτολογήθη, ο τόπος της ναυτολογίας, το είδος, το όνομα και η χωρητικότης του πλοίου, εφ’ ου επέβη, ο αριθμός, ο τόπος και ο χρόνος της εκδόσεως του ναυτολογίου του πλοίου, έτι δε η χρονολογία της απολύσεως και η αιτία αυτής. Εις τας λοιπάς σελίδας αναγράφεται η εκάστοτε ενάσκησις του ναυτικού επαγγέλματος εργάτου θαλάσσης μη ανήκοντος εις συγκεκροτημένον πλήρωμα, τα επί τη βεβαιώσει της τοιαύτης υπηρεσίας καταβαλλόμενα τέλη ναυτολογίας, ο τόπος της καταβολής και ο αριθμός του τριπλοτύπου πληρωμής. Άρθρ.6.-Τας ανωτέρω εγγραφάς εν τω φυλλαδίω απογραφής δύναται να καταχωρίση και ο Τμηματάρχης του Τμήματος Μητρώων Εργατών Θαλάσσης επί τη βάσει των απαιτουμένων δι’ εκάστην περίπτωσιν δικαιολογητικών. Άρθρ.7.-Πάσα εν τω φυλλαδίω απογραφής καταχώρησις βεβαιούται δια της υπογραφής του ενεργούντος ταύτην. Άρθρ.8.-Ο ως εργάτης θαλάσσης απογραφόμενος, εάν τυγχάνη ηλικίας ουχί μεγαλυτέρας των 16 ετών, ως ημέρας γεννήσεως λαμβανομένης της 1ης Ιανουαρίου του έτους, καθ’ ο εγεννήθη, χαρακτηρίζεται παις, εάν δε τυγχάνη ηλικίας τουλάχιστον 16 ετών συμπεπληρωμένων χαρακτηρίζεται μαθητευόμενος, προσλαμβάνων εν εκατέρα περιπτώσει την εκ του ειδικού ναυτικού επαγγέλματος, όπερ εκάστοτε ασκεί, προσωνυμίαν, οίον ναυτόπαις, παις θερμαστής, παις πορθμεύς, μαθητευόμενος ναύτης, μαθητευόμενος θερμαστής, μαθητευόμενος πορθμεύς κλπ. Ο παις συμπληρών το 16ον έτος της ηλικίας του μετατάσσεται εις την τάξιν των μαθητευομένων, ο δε μαθητευόμενος μετά διετή  υπηρεσίαν μετατάσσεται εις την τάξιν των ναυτών και των προς τούτους εξομοιουμένων εργατών θαλάσσης, οίτινες δεν προσλαμβάνουσι   γενικόν   τινα   χαρακτηριστικόν,   αλλά  την  εκ Σελ. 403 Απογραφή Ναυτικών 19.Ε.β.2 43 του ειδικού ναυτικού επαγγέλματος, όπερ εκάστοτε ασκούσιν, προσωνυμίαν, οίον ναύτης, θερμαστής, πορθμεύς κλπ. Ο δι’ αδείας ή διπλώματος κυβερνήτου, πλοιάρχου, μηχανικού ή ιατρού εφοδιασμένος, είτε το πρώτον απογράφεται είτε είναι απογεγραμμένος καθ’ ον χρόνον εφοδιάζεται δια τοιούτων, λαμβάνει τον προσήκοντα χαρακτηρισμόν. Δια τον χαρακτηρισμόν του εκ των τάξεων του Π. Ναυτικού απολυομένου εργάτου θαλάσσης και προσερχομένου, όπως εφοδιασθή δια φυλλαδίου, λαμβάνεται υπ’ όψει η εν τω Π. Ναυτικώ υπηρεσία του, ήτις καταχωρίζεται εις το φυλλάδιον. Ο χαρακτηρισμός των εργατών θαλάσσης αναγράφεται εις την ενδεικνυομένην εν τη τετάρτη σελίδι του φυλλαδίου στήλην, η δε ειδική προσωνυμία, η ιδιότης δηλαδή υπό την οποίαν ούτοι προσλαμβάνονται εις την υπηρεσίαν εμπορικού πλοίου, ή υπό την οποίαν εργάζονται εκτός των πλοίων, αναγράφεται εις τας σελίδας του φυλλαδίου, εις τας οποίας καταχωρίζονται αι επί των πλοίων ναυτολογίαι ή η εκτός των πλοίων άσκησις του ναυτικού επαγγέλματος. Άρθρ.9.-Αι Λιμενικαί αρχαί αι δικαιούμεναι ν’ απογράφωσιν εργάτας θαλάσσης υποβάλλουσιν εντός των πρώτων πέντε ημερών εκάστου μηνός εις την Διεύθυνσιν του Εμπορικού Ναυτικού (Τμήμα Μητρώων Εργατών Θαλάσσης) πίνακα εμφαίνοντα τους κατά τον προηγούμενον μήνα απογραφέντας εργάτας θαλάσσης μετά των πιστοποιητικών των δημάρχων ή προέδρων κοινοτήτων, εφ’ ων επικολλώσι την μίαν των κατά το άρθρ. 4 του παρόντος Δ/τος επιδιδομένων αυτοίς φωτογραφιών επικυρούσαι το γνήσιον ταύτης. 